section_heading: Opis
paragraph_text: Crkva sv. Jure podignuta je na mjestu prapovijesne gradine iznad kanjona rijeke Cetine, na brdu Gradac. Jednobrodna barokna crkva s polukružnom apsidom pokrivena je dvostrešnim kamenim krovom. Pred ulazom je natkriveni trijem s bačvastim svodom što je tradicija poljičkih sakralnih građevina. Crkva je važno mjesto okupljanja vjernika za sv. Juru, zaštitnika Poljica te je značajna u povijesti Poljičke Republike jer su se pred njom birali poljički knezovi.